Návrh
NARIADENIE VLÁDY
Slovenskej republiky
z ................. 2015,
ktorým sa mení a dopĺňa nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb
Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:
Čl. I
Nariadenie vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb sa mení a dopĺňa takto:
1.	V § 2 ods. 5 písm. c) znie:
„c) vykonáva poľnohospodársku činnosť podľa osobitného predpisu11) alebo udržiava poľnohospodársku plochu12) podľa § 5.“. 
2.	V § 2 ods. 5 sa vypúšťa písmeno d).
3.	V § 2 ods. 6 sa slovo „podmienku“ nahrádza slovom „podmienky“ a slová „písm. d)“ sa nahrádzajú slovami „písm. c)“.
4.	V § 3 ods. 3 písm. b) sa slovo „nahlásená“ nahrádza slovom „určená“.
5.	Poznámka pod čiarou k odkazu 13 znie: 
„13) Hlava II delegovaného nariadenia Komisie (EÚ) č. 640/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013 vzhľadom na integrovaný administratívny a kontrolný systém, podmienky zamietnutia alebo odňatia platieb a administratívne sankcie uplatniteľné na priame platby, podporné nariadenia na rozvoj vidieka a krížové plnenie (Ú. v. EÚ L 181, 20.06.2014).“.
6.	V § 3 ods. 3 písm. c) sa slová „50 %“ nahrádzajú slovami „75 %“.
7.	V § 4 sa za odsek 1 vkladá nový odsek 2, ktorý znie:
„(2) Pravidlá krížového plnenia zahŕňajú aj zachovávanie trvalých pasienkov. Žiadateľ o priame platby je povinný dodržiavať zákaz zmeny druhu poľnohospodárskej plochy trvalý trávny porast na ornú pôdu k dátumu podľa osobitného predpisu16a) na súvislej časti pozemku v diele pôdneho bloku na výmere 0,3 ha a viac.“.

Poznámka pod čiarou k odkazu 16a znie:
„16a) Čl. 93 ods. 3 nariadenia Európskeho parlamentu a rady (EÚ) č. 1306/2013 v platnom znení.“.
Doterajšie odseky 2 až 4 sa označujú ako odseky 3 až 5.
8.	Poznámka pod čiarou k odkazu 28 znie: 
„28) Čl. 44 ods. 2 a 3 nariadenia (EÚ) č. 1307/2013 v platnom znení.“.
9.	V § 11 ods. 5 sa v druhej vete vypúšťajú slová „ods. 2“. 
10.	V § 11 ods. 6 sa na konci pripája táto veta: „Na účely odseku 3 písm. f) prvého bodu sa za zmes druhov plodín považuje zmes, ktorá obsahuje maximálne 90 % jednej plodiny uvedenej v prílohe č. 7.“.
11.	V § 12 ods. 4 sa za slová „zároveň má“ vkladajú slová „sám alebo spoločne s ďalšími mladými poľnohospodármi, oprávnenými konať za právnickú osobu,“.
12.	V § 13 ods. 5 písmeno b) znie:
„b) pracovná zmluva, dohoda o prácach vykonávaných mimo pracovného pomeru, potvrdenie zamestnávateľa alebo iný obdobný doklad a potvrdenie o absolvovaní akreditovaného vzdelávacieho kurzu, ktoré preukazujú skutočnosti podľa § 12 ods. 2, alebo iný obdobný doklad vydaný v inom členskom štáte; ak žiadateľ nepredloží potvrdenie o absolvovaní vzdelávacieho kurzu podľa § 12 ods. 2 ako prílohu k žiadosti, predloží ho najneskôr do 30. septembra 2015.“.
13.	V § 14 ods. 7 písm. b) sa vypúšťajú slová „a d)“.
14.	Poznámka pod čiarou k odkazu 97 znie:
„97) Príloha č. 1 k nariadeniu vlády Slovenskej republiky č. 322/2003 Z. z. v znení nariadenia vlády Slovenskej republiky č. 365/2014 Z. z.“.
15.	V prílohe č. 2 sa vypúšťa položka DPEP 8. Poznámka pod čiarou k odkazu 71 sa vypúšťa.
16.	V prílohe č. 5 sa slová „Skupina stromov/húštiny v poli“ nahrádzajú slovami „Skupina stromov“.
17.	V prílohe č. 7 sa za položku „Cirok zrnový Sorghum bicolor L. Moench“ vkladá položka „Facélia vratičolistá Phacelia tanacetifolia L.“.
Čl. II
Účinnosť
Toto nariadenie vlády nadobúda účinnosť 15. apríla 2015.